Louis Ottawa

Manawan/Wemotaci 
Louis Ottawa,  Pitci pipon pisimw 19, 1943, Pitci pipon pisimw 4, 2002
Mitato acitc niaran ki taciriwa owitcicana Louis Ottawa, Edmond Ottawa acitc Maggie Dubé onitcaniciwawa.  Octesa kirika omisa, ka kiceatisiritci acitc ka ocimawiritci icinikasoriwa : Jean-Pierre, Isaie, Véronique, (Louis), Denise, Simone, Ernest, (Louisa), Gilles, René, Lucien kirika Maxime.
Nictam ka nipowitc Louis, Antoinette Flamand ki icinikasoriwa, Claude Flamand acitc Agnès Ottawa otanisiwawa.  Wikatc aka kinec e ki otci kanawerimatc, nicowaso pipona tepirak, acitc niaran e ki taciritci onitcaniciwawa ; Jean-Louis, Thérèse, Gertrude, Réjeanne acitc Laval, aric e ki akosiritci kinec. Otehimin pisimw 15, 1968 ka onihatc okoma Antoinette, 24 tato piponesiripana.  Ki peiko piponesiripana aci pamitcitc onitcaniciwawa ka onihatc Louis Ottawa okoma.
Otatokon pisimw 4, 1968, nicowaw ka iti nipowitc Louis, e ki nicto otenowesitcik mamo, Alice Quitish ki icinikasoriwa, Jérémie Quitish acitc Cécile Moar otanisiwawa.  Ki tca nehiriwa onitcaniciwawa ; Ronald, Lorraine, Erika acitc Adrien.  Kirika cakitato onitcaniciwawa e akimakaniwiritci, 34 taciriwa osimiwawa kirika otakweto osimiwawa.
Mocak ki sakitaw Louis e pa notcimi ntohotc, e atosketc acitc e wepahapetc. 50 tato pipona otananik, Tcoperik ki pa nta otamiro, aric e ki iami ocikohotc, arimatc e ki iciwirakaniwitc akosikamikokw, wipatc ki pontaw ani ici otamirospan. “Kitci Ataw Irinik” ki ici otamiro kaie, epwamici kirika ka ickwa pe acokame atikeritci anihi atawe iriniwa. 1966-67 ka tato piponkarik, ki tiperitam nictam atawekomikocic ka ocitakaniwok ota Manawanik, kinec kaie ki tiperitam “ Masinahikekomikokw ” omikiwanik e ki taci kanaweritak aniheriw. 1970 ka tato piponkarik, ki nikan apiw ka waskapitcik kiskinohomakewinik otci, kirika e ki iti otamirotc nictam “Manawan Kitotakan” ka tcimatakaniwok.  Aci kaie weckatcic esko pe arotakaniwispan, kirika okoma Alice, akosikanak ka ici kanaweritakositcik nete Joliette.
vignette|Masinahikekamikw
Gilles Ottawa - Manawan PN/CA - 05122002.

Tipanictawin:E matcectakaniwok
Tipanictawin:Atikamekw